Yves Tennevin jupax mä usuario ukhamawa Flickr tuqina jupax wali suma jamuqanak apkatawayi uka tuqiru uka jamuqanakax Japón markataw ukasti amparamp lurt’atarakiwa siglo XIX ukhatarakiwa, kunawsatix aka markax punkup uraqpachar jist’arkäna.
Taqpach jamuqanakaw dominio público ukamp uñacht'ayata ukatx akax Japón markan jamuqanakapawa 1880 marana mayni jamuq apsurin Italia markan yuriri, Adolfo Farsari sutiniwa. Uka jamuqanakax amparamp jamuqt'atatawa, Japon markanx ukax wali apnaqatapuninwa siglo XIX ukana Farsari jupan uka markaruw saratyna.
Jamuqapanak uñart’ataparjamax jisnawa, Farsari jupax Japón markpach muytanitapawa ukat ukhamarjamarakiw jamuq lurt’awayatäna.
Suma uñakipsna ukhax Farsari-n jamuqapanakax amanut luratawa. Akax janiy kunjamakitix ukham kipka luratäkchispat sañ muni, jan ukastï aqnaxät jutirinakay yanapt’apchispa, jupanakax kunjams Japón marakar uñjanipxi ukarjama.
Ukampirus Farsari jupan jamuqanakapax janiw wali qhanakänti ukatx kawkhanpins apspachäna ukax janiw yatiskänti.
Kunjampins Japoneses ukanakax panqaranak munapachäna jan ukax Farsari jupach jispachan jamuq apsupxam sasa uka sañax wali ch’amawa.
Ukampirus aka jamuqax Yokohama markataspawa. Ñakijay kimsa tunk maranak saraqawayki uka pachax Yokohama markax challwa katur markänwa.
Farsari ukan jamuqapanx kunjamapachans anqax markachirinakan jakäwipax uka uñjapxasma.
Aka jaqinakax challwa katurinakjamawa, jupanakasti Farsari-takiw jamuq apsuyasiñatak sayt’asipkaraki, kunjams umar yampunak tuyuntayapxäna.
Farsari-n jamuqapanakax Japón markan símbolos ukham uñacht’atawa.
Farsari-n jamuqapanakax web tuqin apkatatarakiwa. biblioteca de Nagasani ukan jiqhataski uka jamuqanakax kawkhan apsutas ukaw yatisiraki.
Sitï jumax juk’amp jamuqanak Japón markat uñart’añ munsta ukhax fotógrafo japonés T. Enami jupankir uñart’arakisma.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn